               EVROPSKA KOMISIJA
            Bruselj, 3.5.2017
            COM(2017) 218 final
            Priporočilo
            SKLEP SVETA
            o pooblastitvi Komisije za začetek pogajanj o sporazumu z Združenim kraljestvom Velika Britanija in Severna Irska o podrobnostih njegovega izstopa iz Evropske unije

               OBRAZLOŽITVENI MEMORANDUM

               1.
                     OZADJE PREDLOGA

               •Razlogi za predlog in njegovi cilji

                  V skladu s členom 50 Pogodbe o Evropski uniji se lahko vsaka država članica v skladu s svojimi ustavnimi pravili odloči za izstop iz Unije, in če se tako odloči, o svoji nameri uradno obvesti Evropski svet.

                  Združeno kraljestvo je 29. marca 2017 uradno obvestilo Evropski svet o svoji nameri, da izstopi iz Unije in Evropske skupnosti za atomsko energijo.

                  Člen 50 Pogodbe o Evropski uniji določa, da se na podlagi smernic, ki jih določi Evropski svet, Unija pogaja z državo, ki želi zapustiti Evropsko unijo, in z njo sklene sporazum o podrobnostih izstopa, ki upošteva okvir njenih prihodnjih odnosov z Unijo.

                  Opozoriti je treba, da bi moral sporazum o izstopu začeti veljati najpozneje 30. marca 2019, razen če Evropski svet po dogovoru z Združenim kraljestvom soglasno ne sklene, da se to obdobje podaljša v skladu s členom 50(3) Pogodbe o Evropski uniji. V nasprotnem primeru se 30. marca 2019 ob 00:00 (po bruseljskem času) vse Pogodbe Unije in Pogodba o ustanovitvi Evropske skupnosti za atomsko energijo prenehajo uporabljati za Združeno kraljestvo. Združeno kraljestvo bo z dnem izstopa postalo tretja država. Z istim dnem se Pogodbe prenehajo uporabljati tudi za čezmorske države in ozemlja, ki imajo z Združenim kraljestvom posebne odnose
                     1
                  , in za evropska ozemlja, za katerih zunanje odnose je odgovorno Združeno kraljestvo, za katere se Pogodbe uporabljajo na podlagi člena 355 Pogodbe o delovanju Evropske unije.

                  Evropski svet je sprejel smernice 29. aprila 2017. Na podlagi teh smernic se v tem priporočilu predlaga, da Svet pooblasti Komisijo za začetek pogajanj za sklenitev sporazuma z Združenim kraljestvom o podrobnostih njegovega izstopa iz Evropske unije in iz Evropske skupnosti za atomsko energijo, imenuje Komisijo za pogajalca Unije in ji da pogajalske smernice.

                  Pogajanja bodo potekala na podlagi smernic Evropskega sveta v skladu s pogajalskimi smernicami in ob ustreznem upoštevanju resolucije Evropskega parlamenta z dne 5. aprila 2017. Pri pogajanjih bo uporabljen postopni pristop, kot je določeno v smernicah Evropskega sveta. Priporočene pogajalske smernice iz Priloge zajemajo prvo fazo pogajanj, v kateri bodo prednostno obravnavana vprašanja, ki so bila na tej stopnji opredeljena kot nujno potrebna, da se zagotovi urejen izstop. Pogajalske smernice se lahko med pogajanji po potrebi spremenijo in dopolnijo, zlasti da bi se upoštevale spremembe smernic Evropskega sveta in zajela naslednja faza pogajanj.

                  Sporazum o prihodnjih odnosih med Unijo in Združenim kraljestvom se lahko dokončno oblikuje in sklene šele, ko bo Združeno kraljestvo postalo tretja država. Vendar člen 50 Pogodbe o Evropski uniji določa, da mora sporazum o podrobnostih izstopa upoštevati okvir prihodnjih odnosov z Unijo. V ta namen bi bilo treba takoj, ko bo Evropski svet odločil, da je bil dosežen zadosten napredek za prehod na naslednjo fazo pogajanj, v drugi fazi pogajanj v skladu s členom 50 opredeliti splošni dogovor z Združenim kraljestvom glede okvira prihodnjih odnosov.

                  Določitev prehodnih ureditev v sporazumu o izstopu, vključno s premostitvenimi ureditvami do predvidljivega okvira prihodnjih odnosov glede na doseženi napredek, je odvisna od dogovora glede okvira prihodnjih odnosov med Unijo in Združenim kraljestvom, ki bo določen v drugi fazi pogajanj. Zato vprašanja, ki bi lahko bila del takih prehodnih ureditev, niso zajeta v teh priporočenih pogajalskih smernicah in bodo opredeljena pozneje. Ta pristop bo omogočil učinkovito razporeditev omejenega časa, ki ga člen 50 Pogodbe o Evropski uniji določa za sklenitev sporazuma.

                  V skladu s smernicami Evropskega sveta se bodo naslednja temeljna načela v enaki meri uporabljala za pogajanja o urejenem izstopu, vse predhodne in pripravljalne pogovore o okviru prihodnjih odnosov ter vsako obliko prehodnih ureditev:

               –sporazum bo moral temeljiti na ravnotežju med pravicami in obveznostmi ter zagotavljati enake pogoje,

               –ohranitev celovitosti enotnega trga izključuje možnost sodelovanja na podlagi sektorskega pristopa,

               –država, ki ni članica Unije in nima enakih obveznosti kot članice, ne more imeti enakih pravic in uživati enakih ugodnosti kot članice,

               –sodelovanje na enotnem trgu zahteva spoštovanje vseh štirih svoboščin,

               –pogajanja z Združenim kraljestvom bodo potekala v enotnem svežnju. V skladu z načelom, da ni nič dogovorjeno, dokler ni vse dogovorjeno, ni mogoče posebej reševati posameznih vprašanj. Unija bo k pogajanjem pristopila z enotnimi stališči, in sicer izključno prek kanalov, opredeljenih v smernicah Evropskega sveta in pogajalskih smernicah; o zadevah, ki so povezane z izstopom, ne bo nobenih ločenih pogajanj med posameznimi državami članicami in Združenim kraljestvom,

               –sporazum bo moral spoštovati avtonomijo Unije pri odločanju in vlogo Sodišča Evropske unije.

               •Skladnost z drugimi politikami Unije

                  Pogajanja in sporazum na podlagi člena 50 Pogodbe o Evropski uniji bodo v celoti spoštovali Pogodbe ter ohranjali celovitost in avtonomijo pravnega reda Unije. Uveljavljali bodo vrednote, cilje in interese Unije ter zagotavljali doslednost, učinkovitost in kontinuiteto njenih politik in ukrepov.

               •Temeljne pravice

                  Unija v skladu s členom 6 Pogodbe o Evropski uniji priznava pravice, svoboščine in načela iz Listine Evropske unije o temeljnih pravicah, ki ima enako pravno veljavnost kot Pogodbi. Poleg tega so kot splošna načela del prava unije tudi temeljne pravice, kakor jih zagotavlja Evropska konvencija o varstvu človekovih pravic in temeljnih svoboščin in kakor izhajajo iz ustavnega izročila, skupnega državam članicam.

                  Te pravice, svoboščine in načela se bodo v Uniji še naprej v celoti ohranjali in varovali, tako med pogajanji z Združenim kraljestvom na podlagi člena 50 Pogodbe o Evropski uniji kot po izstopu Združenega kraljestva iz Unije.

               2.PRAVNA PODLAGA, SUBSIDIARNOST IN SORAZMERNOST

               •Pravna podlaga

                  Združeno kraljestvo je predložilo uradno obvestilo o svoji nameri, da izstopi iz Evropske unije. Člen 50 Pogodbe o Evropski uniji je tako pravna podlaga za pogajanja in sklenitev sporazuma o izstopu. Opozoriti je treba, da se v skladu s členom 106a Pogodbe o ustanovitvi Evropske skupnosti za atomsko energijo člen 50 Pogodbe o Evropski uniji uporablja tudi za Evropsko skupnost za atomsko energijo.

                  V skladu s členom 218(3) Pogodbe o delovanju Evropske unije, na katerega napotuje člen 50 Pogodbe o Evropski uniji, Komisija predloži priporočila Svetu, ki sprejme sklep o odobritvi začetka pogajanj in imenuje pogajalca Unije.

               •Sorazmernost

                  To priporočilo Svetu predlaga, da odobri začetek pogajanj in imenuje pogajalca Unije, kot določa člen 50 Pogodbe o Evropski uniji v povezavi s členom 218(3) Pogodbe o delovanju Evropske unije. Namen pogajanj na podlagi člena 50 Pogodbe o Evropski uniji bo zagotoviti urejen izstop Združenega kraljestva iz Unije. Ker se sporazum o prihodnjih odnosih med Unijo in Združenim kraljestvom lahko sklene šele po tem, ko bo Združeno kraljestvo postalo tretja država, v pogajanjih ne bodo obravnavana vprašanja, povezana z okvirom prihodnjih odnosov med EU in Združenim kraljestvom, razen v smislu upoštevanja tega okvira pri pogajanjih.

               •Izbira instrumenta

                  V skladu s členom 50 Pogodbe o Evropski uniji je treba z Združenim kraljestvom skleniti sporazum o podrobnostih njegovega izstopa iz Evropske unije. Člen 218(3) Pogodbe o delovanju Evropske unije določa, da Komisija predloži priporočila Svetu, ki sprejme sklep o imenovanju pogajalca Unije in odobritvi začetka pogajanj. Sklep Sveta je ustrezen instrument za pooblastitev Komisije v zvezi s tem.

               3.PRORAČUNSKE POSLEDICE

                  Ne pričakuje se, da bo imelo to priporočilo, ki predlaga, da Svet imenuje pogajalca Unije in pooblasti Komisijo za začetek pogajanj z Združenim kraljestvom, neposredne proračunske posledice z vidika pogajalskega procesa. Proračunske posledice sporazuma na podlagi člena 50 Pogodbe o Evropski uniji, ki bo rezultat zgoraj navedenih pogajanj, bodo opredeljene, ko bodo predstavljeni ustrezni predlogi za podpis in sklenitev sporazuma o izstopu.

               4.DRUGI ELEMENTI

               •Natančnejša pojasnitev posameznih določb predloga

                  Svet v členu 1 priporočenega Sklepa Sveta odobri začetek pogajanj in imenuje Komisijo za pogajalca Unije za sklenitev sporazuma z Združenim kraljestvom o podrobnostih njegovega izstopa iz Unije in iz Evropske skupnosti za atomsko energijo.

                  Svet v členu 2 priporočenega Sklepa Sveta določi, da morajo pogajanja potekati na podlagi smernic, ki jih določi Evropski svet, in v skladu s smernicami iz Priloge.

                  V priporočeni Prilogi k Sklepu Sveta so določene pogajalske smernice za naslednja vprašanja:

               –pravice državljanov,

               –enotni finančni dogovor, povezan s proračunom Unije in prenehanjem članstva Združenega kraljestva v institucijah ali organih, ustanovljenih s Pogodbami, ter sodelovanjem Združenega kraljestva v posebnih skladih in instrumentih, povezanih s politikami Unije,

               –ureditev glede blaga, danega na trg, in postopke v teku, ki temeljijo na pravu Unije,

               –ureditev glede drugih upravnih zadev v zvezi z delovanjem Unije,

               –upravljanje sporazuma.

               •Objava sklepa in pogajalskih smernic iz Priloge

                  Komisija predlaga Svetu, da objavi sklep o odobritvi začetka pogajanj za sklenitev sporazuma z Združenim kraljestvom Velika Britanija in Severna Irska o podrobnostih njegovega izstopa iz Evropske unije in imenovanju Komisije za pogajalca Unije, kot tudi pogajalske smernice iz priloge k sklepu.

               Priporočilo

               SKLEP SVETA

               o pooblastitvi Komisije za začetek pogajanj o sporazumu z Združenim kraljestvom Velika Britanija in Severna Irska o podrobnostih njegovega izstopa iz Evropske unije

               SVET EVROPSKE UNIJE JE –

               ob upoštevanju Pogodb in zlasti člena 50 Pogodbe o Evropski uniji v povezavi s členom 218(3) Pogodbe o delovanju Evropske unije,

               ob upoštevanju smernic Evropskega sveta z dne 29. aprila 2017,

               ob upoštevanju priporočila Evropske komisije,

               ob upoštevanju naslednjega:

               (1)Združeno kraljestvo Velika Britanija in Severna Irska je 29. Marca 2017 uradno obvestilo Evropski svet o svoji nameri, da izstopi iz Evropske unije.

               (2)Evropski Svet je 29. aprila 2017 sprejel smernice, ki opredeljujejo okvir za pogajanja po členu 50 Pogodbe o Evropski uniji in določajo splošna načela, ki jih bo Unija upoštevala pri pogajanjih.

               (3)Na podlagi smernic Evropskega sveta bi se morala Unija pogajati z Združenim kraljestvom in z njim skleniti sporazum o podrobnostih njegovega izstopa, ki upošteva okvir njegovih prihodnjih odnosov z Unijo („sporazum o izstopu“).

               (4)Pogodbe se za Združeno kraljestvo prenehajo uporabljati z dnem začetka veljavnosti sporazuma o izstopu, sicer pa dve leti po uradnem obvestilu, razen če Evropski svet po dogovoru z Združenim kraljestvom soglasno ne sklene, da se to obdobje podaljša.

               (5)Tako bi bilo treba takoj začeti pogajanja z namenom sklenitve sporazuma o izstopu.

               (6)Evropski parlament je 5. aprila 2017 sprejel resolucijo, v kateri je opredelil svoje stališče glede pogajanj o izstopu.

               (7)Komisija bi morala biti pooblaščena za začetek pogajanj o sporazumu o izstopu in imenovana za pogajalca Unije.

               (8)V skladu s členom 106a Pogodbe o ustanovitvi Evropske skupnosti za atomsko energijo se člen 50 Pogodbe o Evropski uniji uporablja za Evropsko skupnost za atomsko energijo –

               SPREJEL NASLEDNJI SKLEP:

               Člen 1

               Komisija je pooblaščena, da v imenu Unije začne pogajanja za sklenitev sporazuma z Združenim kraljestvom Velika Britanija in Severna Irska o podrobnostih njegovega izstopa iz Evropske unije in iz Evropske skupnosti za atomsko energijo, ki upošteva okvir njegovih prihodnjih odnosov z Unijo, in je imenovana za pogajalca Unije.

               Člen 2

               Pogajanja potekajo na podlagi smernic, ki jih sprejme Evropski svet, in v skladu s pogajalskimi smernicami, določenimi v Prilogi.

               Člen 3

               Ta sklep je naslovljen na Komisijo.

               V Bruslju,

                     Za Svet

                     Predsednik

                     (1)
                  Našteti so v zadnjih dvanajstih alineah Priloge II k Pogodbi o delovanju Evropske unije.

    ---documentbreak---

               EVROPSKA KOMISIJA
            Bruselj, 3.5.2017
            COM(2017) 218 final
            PRILOGA
            k
            Priporočilu SKLEP SVETA
            o pooblastitvi Komisije za začetek pogajanj o sporazumu z Združenim kraljestvom Velika Britanija in Severna Irska o podrobnostih njegovega izstopa iz Evropske unije

               PRILOGA

                  Pogajalske smernice za sklenitev sporazuma z Združenim kraljestvom Velika Britanija in Severna Irska o podrobnostih njegovega izstopa iz Evropske unije

               I.Cilj sporazuma o izstopu

               1.Po uradnem obvestilu Združenega kraljestva Velika Britanija in Severna Irska (v nadaljnjem besedilu: Združeno kraljestvo) o njegovi nameri, da izstopi iz Evropske unije, mora Unija izpeljati pogajanja z Združenim kraljestvom in z njim skleniti sporazum o izstopu v skladu s členom 50 Pogodbe o Evropski uniji („sporazum“).

               2.Sporazum bo določal podrobnosti glede izstopa Združenega kraljestva ob upoštevanju okvira njegovih prihodnjih odnosov z Unijo.

               3.Glavni cilj sporazuma je zagotoviti urejen izstop Združenega kraljestva iz Evropske unije in iz Evropske skupnosti za atomsko energijo. „Unija“ v teh pogajalskih smernicah pomeni Evropsko unijo, ki temelji na Pogodbi o Evropski uniji in na Pogodbi o delovanju Evropske unije, in/ali, kadar je primerno, Evropsko skupnost za atomsko energijo, ki temelji na Pogodbi o ustanovitvi Evropske skupnosti za atomsko energijo.

               4.Pogajanja o sporazumu bodo potekala na podlagi smernic Evropskega sveta in v skladu s pogajalskimi smernicami. Pogajalske smernice nadgrajujejo smernice Evropskega sveta s podrobnejšo opredelitvijo stališč Unije za pogajanja o izstopu, pri čemer v celoti upoštevajo cilje, načela in stališča, predstavljene v smernicah Evropskega sveta. Pogajalske smernice se lahko med pogajanji po potrebi spremenijo ali dopolnijo, zlasti da bi se upoštevale spremembe smernic Evropskega sveta.

               II.Narava in področje uporabe sporazuma

               5.O sporazumu se bo pogajala in ga sklenila Unija. Člen 50 Pogodbe o Evropski uniji Uniji v ta namen podeljuje izredno horizontalno pristojnost, da v sporazumu zajame vsa vprašanja, potrebna za določitev podrobnosti o izstopu. Ta izredna pristojnost je enkratna in je namenjena izključno določitvi podrobnosti o izstopu iz Unije.  Izvajanje te posebne pristojnosti v sporazumu s strani Unije nikakor ne bo vplivalo na način porazdelitve pristojnosti med Unijo in državami članicami, kar zadeva sprejetje kakršnih koli prihodnjih instrumentov na zadevnih področjih.

               6.V sporazumu bi bilo treba navesti, da se pravo Unije (vključno s celotnim primarnim pravom, zlasti Pogodbo o Evropski uniji, Pogodbo o delovanju Evropske unije, pogodbami o pristopu in Pogodbo o ustanovitvi Evropske skupnosti za atomsko energijo, kot tudi sekundarnim pravom in mednarodnimi sporazumi) za Združeno kraljestvo preneha uporabljati z dnem začetka veljavnosti sporazuma o izstopu („datum izstopa“).

               7.V skladu s členom 50 Pogodbe o Evropski uniji in s smernicami Evropskega sveta bi bilo v sporazumu treba navesti tudi, da se pravo Unije z istim dnem preneha uporabljati za čezmorske države in ozemlja, ki imajo z Združenim kraljestvom posebne odnose
                  1
               , in za evropska ozemlja, za katerih zunanje odnose je odgovorno Združeno kraljestvo, za katere se Pogodbi uporabljata na podlagi člena 355 Pogodbe o delovanju Evropske unije. Kar zadeva ozemeljsko veljavnost sporazuma o izstopu in prihodnjega okvira, bi morale pogajalske smernice v celoti upoštevati točki 4 in 24 smernic Evropskega sveta.

               8.V sporazumu bi bilo treba določiti datum izstopa, ki bi moral biti najpozneje 30. marca 2019 ob 00:00 (po bruseljskem času), razen če Evropski svet po dogovoru z Združenim kraljestvom soglasno ne sklene, da se to obdobje podaljša v skladu s členom 50(3) Pogodbe o Evropski uniji. Združeno kraljestvo bo z dnem izstopa postalo tretja država.

               III.Namen in področje uporabe teh pogajalskih smernic

               9.Smernice Evropskega sveta določajo uporabo pristopa z dvema fazama pogajanj. Cilj prve faze pogajanj bo:

               –državljanom, podjetjem, deležnikom in mednarodnim partnerjem zagotoviti čim večjo jasnost in pravno varnost v zvezi s takojšnjimi učinki izstopa Združenega kraljestva iz Unije,

               –izpeljati razvezo Združenega kraljestva od Unije ter odstop od vseh pravic in obveznosti, ki jih ima Združeno kraljestvo zaradi zavez, sprejetih kot država članica.

               10.Ta sklop pogajalskih smernic je namenjen prvi fazi pogajanj. V skladu s ciljem, ki ga je za prvo fazo pogajanj določil Evropski svet, so v teh pogajalskih smernicah prednostno obravnavana vprašanja, ki so bila na tej stopnji opredeljena kot nujna za zagotovitev urejenega izstopa Združenega kraljestva iz Unije.

               11.Prvo prednostno vprašanje za pogajanja je zaradi števila ljudi, na katere neposredno vpliva, in resnosti posledic izstopa zanje ohranitev pravic državljanov EU-27 in njihovih družin v Združenem kraljestvu ter državljanov Združenega kraljestva in njihovih družin v državah članicah EU-27. Sporazum bi moral zagotoviti potrebna učinkovita, izvršljiva in nediskriminatorna jamstva za pravice teh državljanov, vključno s pravico do pridobitve stalnega prebivališča po petletnem nepretrganem obdobju zakonitega prebivanja v državi.

               12.Urejen izstop Združenega kraljestva iz Unije zahteva poravnavo finančnih obveznosti, ki izhajajo iz celotnega obdobja članstva Združenega kraljestva v Uniji. Zato je treba v prvi fazi pogajanj opredeliti metodologijo za finančni dogovor na podlagi načel, določenih v oddelku III.2.

               13.Da se preprečijo pravne praznine in, kolikor je mogoče, obravnavajo negotovosti, je bilo na tej stopnji ugotovljeno, da bi bilo treba v sporazumu razjasniti stanje blaga, danega na trg pred datumom izstopa, kot tudi postopkov v teku, navedenih v oddelku III.3.

               14.Unija je v skladu  s smernicami Sveta zavezana še naprej podpirati mir, stabilnost in spravo na irskem otoku. Nič v sporazumu ne bi smelo ogroziti ciljev in zavez, določenih v Velikonočnem sporazumu in z njim povezanih izvedbenih sporazumih; edinstvene okoliščine in izzivi na irskem otoku bodo zahtevali prožne in domiselne rešitve. Zlasti bi moral biti cilj pogajanj preprečiti vzpostavitev neprepustne meje na irskem otoku ob spoštovanju celovitosti pravnega reda Unije. Treba je v celoti upoštevati dejstvo, da bodo irski državljani, ki prebivajo na Severnem Irskem, še naprej uživali pravice kot državljani Unije. Veljavni dvostranski sporazumi in ureditve med Irsko in Združenim kraljestvom, ki so skladni s pravom EU (npr. skupno potovalno območje), bi morali biti priznani. Sporazum bi moral obravnavati tudi vprašanja, ki izhajajo iz edinstvenega geografskega položaja Irske, vključno s tranzitom blaga (na Irsko in z nje preko Združenega kraljestva). Ta vprašanja bodo obravnavana v skladu s pristopom, ki ga določajo smernice Evropskega sveta.

               15.V skladu s smernicami Evropskega sveta bi se morala Unija z Združenim kraljestvom dogovoriti o ureditvi glede suverenih con Združenega kraljestva na Cipru in v zvezi s tem priznati dvostranske sporazume in ureditve med Republiko Ciper in Združenim kraljestvom, ki so skladni s pravom Unije, zlasti kar zadeva ohranjanje pravic in interesov tistih državljanov Unije, ki prebivajo ali delajo v teh suverenih conah.

               16.Sporazum bi moral zagotoviti potrebno zaščito interesov Unije v Združenem kraljestvu.

               17.Sporazum bi moral vsebovati določbe, povezane s splošnim upravljanjem sporazuma. Take določbe morajo vključevati učinkovite mehanizme izvrševanja in reševanja sporov, ki v celoti spoštujejo avtonomijo Unije in njenega pravnega reda, da se zagotovi dejansko izvajanje zavez na podlagi sporazuma.

               18.Poleg tega bi bilo treba v skladu s smernicami Evropskega sveta z Združenim kraljestvom takoj, ko bo izvedljivo, vzpostaviti konstruktiven dialog o možnem skupnem pristopu do tretjih držav partneric, mednarodnih organizacij in konvencij v zvezi z mednarodnimi obveznostmi, prevzetimi pred datumom izstopa, ki še naprej zavezujejo Združeno kraljestvo.

               19.Ko bo Evropski svet odločil, da je bil dosežen zadosten napredek, da se lahko pogajanja premaknejo v naslednjo fazo, bodo pripravljeni novi sklopi pogajalskih smernic. V tem okviru bodo zadeve, ki bi lahko bile predmet prehodnih ureditev (npr. premostitvene ureditve do predvidljivega okvira za prihodnje odnose), vključene v prihodnje sklope pogajalskih smernic glede na doseženi napredek. Ta pristop bo omogočil učinkovito razporeditev omejenega časa, ki ga člen 50 Pogodbe o Evropski uniji določa za sklenitev sporazuma, saj tako istih vprašanj ne bo treba obravnavati večkrat v različnih fazah pogajanj.

               III.1.Pravice državljanov

               20.Sporazum bi moral ohraniti status in pravice, ki izhajajo iz prava Unije na datum izstopa, vključno s pravicami, ki bodo uveljavljane pozneje (npr. pravice, povezane s pokojninami), tako za državljane EU-27, ki prebivajo (ali so prebivali) in/ali delajo (ali so delali) v Združenem kraljestvu, kot za državljane Združenega kraljestva, ki prebivajo (ali so prebivali) in/ali delajo (ali so delali) v kateri od držav članic EU-27. Taka jamstva v sporazumu bi morala biti vzajemna in bi morala temeljiti na načelu enakega obravnavanja vseh državljanov EU-27 ter enakega obravnavanja državljanov EU-27 v primerjavi z državljani Združenega kraljestva, kot določa ustrezni pravni red Unije. Te pravice bi morale biti varovane kot neposredno izvršljive pridobljene pravice za celotno trajanje življenja vseh zadevnih oseb.

               21.Sporazum bi moral zajemati vsaj naslednje elemente:

               (a)opredelitev oseb, ki jih zajema: osebno področje uporabe bi moralo biti enako kot v Direktivi 2004/38 (tako za ekonomsko aktivne osebe, tj. zaposlene in samozaposlene, kot za neaktivne osebe, ki so v Združenem kraljestvu ali EU-27 prebivale pred datumom izstopa, ter njihove družinske člane, ki jih spremljajo ali se jim pridružijo kadar koli pred datumom izstopa ali po njem). Poleg tega bi moralo osebno področje uporabe vključevati osebe, ki jih zajema Uredba 883/2004 (npr. obmejne delavce);

               (b)opredelitev pravic, ki jih je treba varovati: ta opredelitev bi morala vključevati vsaj naslednje pravice:

               (i)pravice do prebivanja, ki izhajajo iz členov 21, 45 in 49 Pogodbe o delovanju Evropske unije in so določene v Direktivi 2004/38 (enako vsebinsko področje uporabe, ki med drugim zajema pravico do stalnega prebivališča po petletnem nepretrganem obdobju zakonitega prebivanja v državi) in pravilih, povezanih s temi pravicami; vsak dokument, ki se izda v zvezi s pravicami do prebivanja (npr. potrdilo o prijavi, dovoljenje za prebivanje ali druga potrdila), bi moral biti deklarativne narave ter izdan po preprostem in hitrem postopku, bodisi brezplačno bodisi proti plačilu dajatve, ki ni višja od dajatve, ki se za izdajo podobnih listin zahteva od državljanov;

               (ii)pravice in obveznosti, določene v Uredbi 883/2004 o koordinaciji sistemov socialne varnosti in Uredbi 987/2009 o izvajanju Uredbe 883/2004 (vključno s prihodnjimi spremembami obeh uredb), ki med drugim zajemajo pravice do seštevanja, izvoza socialnovarstvenih dajatev in načela enega samega prava, ki se uporablja;

               (iii)pravice, določene v Uredbi 492/2011 o prostem gibanju delavcev v Uniji (npr. dostop do trga dela, do opravljanja dejavnosti, socialnih in davčnih ugodnosti, usposabljanja, stanovanja, kolektivne pravice);

               (iv)pravico začeti in opravljati dejavnost kot samozaposlena oseba, ki izhaja iz člena 49 Pogodbe o delovanju Evropske unije.

               22.Zaradi pravne varnosti bi moral sporazum v Združenem kraljestvu in EU-27 v skladu s pravili prava Unije, ki so se uporabljala pred datumom izstopa, zagotoviti varstvo priznanih diplom, potrdil in drugih dokazil o formalni izobrazbi, pridobljenih v kateri koli državi članici Unije pred tem datumom. Sporazum bi moral zagotoviti tudi, da bodo diplome, potrdila ali druga dokazila o formalni izobrazbi, pridobljeni v kateri koli državi članici Unije pred datumom izstopa v skladu s pravili prava Unije, ki so se uporabljala pred tem datumom, priznani tudi po datumu izstopa. Prav tako bi moral določiti podrobnosti glede postopkov priznavanja, ki so na datum izstopa v teku.

               III.2.Finančni dogovor

               23.Enotni finančni dogovor bi moral zagotoviti, da bosta tako Unija kot Združeno kraljestvo spoštovala obveznosti, ki izhajajo iz celotnega obdobja članstva Združenega kraljestva v Uniji. Pogajanja o metodologiji za finančni dogovor bi morala temeljiti na naslednjih načelih.

               24.Doseči bi bilo treba enotni finančni dogovor v zvezi s:

               –proračunom Unije,

               –prenehanjem članstva Združenega kraljestva v vseh organih ali institucijah, ustanovljenih s Pogodbami
                  2
                (npr. Evropska investicijska banka, Evropska centralna banka
                  3
               ),

               –sodelovanjem Združenega kraljestva v posebnih skladih in instrumentih, povezanih s politikami Unije (npr. Evropski razvojni sklad in instrument za begunce v Turčiji).

               25.Enotni finančni dogovor bi moral temeljiti na načelu, da mora Združeno kraljestvo poravnati svoj del financiranja vseh obveznosti, ki jih je prevzelo v času svojega članstva v Uniji.

               26.V skladu s točko 10 smernic Evropskega sveta te obveznosti vključujejo pogojne obveznosti in vse druge obveznosti, ki izhajajo iz temeljnega akta v smislu člena 54 Finančne uredbe
                  4
               . Poleg tega bi moralo Združeno kraljestvo v celoti kriti posebne stroške, povezane z izstopom, kot so stroški preselitve agencij ali drugih organov Unije.

               27.Metoda za izračun bi morala temeljiti na uradnem konsolidiranem letnem zaključnem računu, ki bi se po potrebi dopolnil z uporabo vmesnih računovodskih izkazov. Vključeni bodo tudi zneski iz ustreznih temeljnih aktov (med drugim referenčni zneski in njihov nadaljnji razvoj v okviru finančnega programiranja).  Obveznosti bi morale biti določene v eurih.

               28.Metoda za izračun obveznosti Združenega kraljestva do proračuna Unije bi morala temeljiti na sklepu o virih lastnih sredstev
                  5
                in upoštevati pretekle podatke o deležu financiranja Združenega kraljestva pred datumom izstopa.

               29.Za ublažitev učinka izstopa na proračun Unije bi bilo treba določiti podrobnosti glede plačil.

               30.Sporazum bi zato moral vsebovati:

               (a)izračun skupnega zneska, ki ga mora plačati Združeno kraljestvo za poravnavo svojih finančnih obveznosti do proračuna Unije, vseh institucij ali organov, ustanovljenih s Pogodbami, in ureditev drugih vprašanj s finančnim učinkom. Skupni znesek je lahko pozneje predmet letnih tehničnih prilagoditev.

               (b)časovni načrt letnih plačil, ki jih mora izvršiti Združeno kraljestvo, in praktične podrobnosti za izvršitev teh plačil;

               (c)prehodna pravila za zagotovitev nadzora s strani Komisije (ali, če je primerno, drugega organa, pristojnega na podlagi prava Unije pred datumom izstopa), Računskega sodišča, urada OLAF ter pristojnosti Sodišča Evropske unije za odločanje o izvršenih preteklih plačilih / izdanih nalogih za izterjavo upravičencem iz Združenega kraljestva in vseh izplačilih upravičencem iz Združenega kraljestva, izvršenih po datumu izstopa, da se izpolnijo vse pravne obveznosti (vključno z morebitnimi posojili), ki jih je pristojni subjekt odobril pred datumom izstopa;

               (d)možne ureditve v zvezi s pravnimi obveznostmi ali prihodnjimi pravnimi obveznostmi do upravičencev iz Združenega kraljestva, nastalimi po datumu izstopa (npr. v zvezi z organi upravljanja za izplačila upravičencem iz Združenega kraljestva);

               (e)posebna pravila za obravnavanje vprašanja pogojnih obveznosti, prevzetih s strani proračuna Unije ali posameznih institucij ali organov ali skladov (kot so posojila, ki jih dajeta Evropska investicijska banka in Evropski investicijski sklad).

               III.3. Stanje blaga, danega na trg, in izid postopkov, ki temeljijo na pravu Unije

               A. Blago, dano na trg na podlagi prava Unije pred datumom izstopa

               31.Sporazum bi moral zagotoviti, da lahko vsako blago, ki je bilo zakonito dano na trg Unije na podlagi prava Unije pred datumom izstopa, ostane dostopno na trgu ali se da v uporabo po tem datumu tako v Združenem kraljestvu kot v EU-27 pod pogoji, določenimi v ustrezni zakonodaji Unije, ki se uporablja pred datumom izstopa.

               B. Tekoče pravosodno sodelovanje med državami članicami na podlagi prava Unije

               32.Sporazum bi moral določiti podrobnosti glede postopkov pravosodnega sodelovanja, ki jih ureja pravo Unije in ki so na datum izstopa v teku. Določiti bi moral zlasti, da za take postopke do njihovega zaključka še naprej veljajo ustrezne določbe prava Unije, ki se uporabljajo pred datumom izstopa.

               33.Kar zadeva pravosodno sodelovanje v civilnih in gospodarskih zadevah med Združenim kraljestvom in EU-27, bi moral sporazum zagotoviti, da za priznavanje in izvrševanje nacionalnih sodnih odločb, izdanih pred datumom izstopa, še naprej veljajo ustrezne določbe prava Unije, ki se uporabljajo pred datumom izstopa. Sporazum bi moral zagotoviti tudi nadaljnjo uporabo pravil prava Unije v zvezi z izbirami sodišča in prava, ki izhajajo iz časa pred datumom izstopa

               C. Tekoči postopki sodelovanja na upravnem področju in področju kazenskega pregona na podlagi prava Unije

               34.Sporazum bi moral določiti podrobnosti glede postopkov sodelovanja na upravnem področju in področju kazenskega pregona, ki jih ureja pravo Unije in ki so na datum izstopa v teku, vključno s preverjanjem. Taka ureditev bi morala zlasti zagotoviti, da za te postopke do njihovega zaključka še naprej veljajo ustrezne določbe prava Unije, ki se uporabljajo pred datumom izstopa. Prav tako bi morala določiti pravila za možno uporabo informacij in podatkov pri preiskavah v okviru kazenskega pregona in kazenskih postopkih, ki so na datum izstopa v teku. Pravila bi morala zajemati tako informacije in podatke, ki jih prejme/ima Združeno kraljestvo in izvirajo iz EU-27 ali institucij, organov, uradov in agencij Unije, kot tudi informacije in podatke, ki jih prejmejo/imajo EU-27 ali institucije, organi, uradi in agencije Unije in izvirajo iz Združenega kraljestva. Vključevati bi morala pravila o varstvu osebnih podatkov.

               D. Tekoči sodni in upravni postopki Unije

               35.Sporazum bi moral določiti podrobnosti v zvezi s:

               (a)sodnimi postopki, ki na datum izstopa tečejo pred Sodiščem Evropske unije in vključujejo Združeno kraljestvo, fizične in/ali pravne osebe iz Združenega kraljestva (vključno s predhodnim odločanjem); Sodišče bi moralo biti še naprej pristojno za odločanje v teh postopkih, njegove odločitve pa morajo biti za Združeno kraljestvo zavezujoče;

               (b)tekočimi upravnimi postopki institucij, organov, uradov in agencij Unije, ki zadevajo Združeno kraljestvo (npr. postopki za ugotavljanje kršitev, državna pomoč) ali ki zadevajo fizične ali pravne osebe iz Združenega kraljestva;

               (c)možnostjo, da se po datumu izstopa uvedejo upravni postopki v okviru institucij Unije in sodni postopki pred Sodiščem Evropske unije, ki zadevajo Združeno kraljestvo (npr. postopki za ugotavljanje kršitev, državna pomoč), v zvezi z dejstvi, nastalimi pred datumom izstopa;

               (d)nadaljnjo izvršljivostjo aktov Unije, ki nalagajo denarne obveznosti, in sodb Sodišča Evropske unije, sprejetih ali izrečenih pred datumom izstopa ali v tekočih sodnih in upravnih postopkih.

               III.4.Druge upravne zadeve v zvezi z delovanjem Unije

               36.Sporazum bi moral vsebovati potrebne določbe o zaščiti nepremičnin, sredstev, premoženja in poslovanja Unije ter njenih institucij ali organov, kot tudi njihovih zaposlenih (vključno z upokojenim osebjem) in njihovih družinskih članov, kot določajo Pogodbe in protokoli k Pogodbama (zlasti Protokol št. 7 o privilegijih in imunitetah Evropske unije).

               37.Sporazum bi moral zagotoviti, da se na Združeno kraljestvo, kadar je primerno, prenese lastništvo nad:

               (a)posebnimi cepljivimi snovmi, ki se nahajajo na ozemlju Evropske skupnosti za atomsko energijo, so trenutno v lasti navedene skupnosti v skladu s členom 86 Pogodbe o ustanovitvi Evropske skupnosti za atomsko energijo in do katerih ima trenutno pravico uporabe fizična ali pravna oseba javnega ali zasebnega prava v Združenem kraljestvu;

               (b)lastnino Evropske skupnosti za atomsko energijo, ki se nahaja na ozemlju Združenega kraljestva in se uporablja za izvajanje nadzornih ukrepov v skladu s Pogodbo o ustanovitvi Evropske skupnosti za atomsko energijo.

               Sporazum bi moral določiti tudi, da Združeno kraljestvo prevzame vse pravice in obveznosti, povezane s prenesenim lastništvom nad snovmi ali lastnino, in urediti druga vprašanja, povezana s snovmi in lastnino na podlagi Pogodbe o ustanovitvi Evropske skupnosti za atomsko energijo, zlasti z obveznostmi glede varnostnih ukrepov, ki jih je treba izvajati v zvezi z zgoraj navedenimi snovmi.

               38.Sporazum bi moral določiti tudi, da Združeno kraljestvo v okviru svojih pristojnosti zagotovi, da člani institucij, organov, uradov in agencij Unije, člani odborov, uradniki in drugi uslužbenci Unije še naprej spoštujejo obveznosti, ki so jim bile na podlagi člena 339 Pogodbe o delovanju Evropske unije naložene pred datumom izstopa.

               III.5.Upravljanje sporazuma

               39.Sporazum bi moral vzpostaviti institucionalno strukturo, ki bi zagotavljala učinkovito izvrševanje zavez na podlagi sporazuma ob upoštevanju interesa Unije, da dejansko zaščiti svojo avtonomijo in svoj pravni red, vključno z vlogo Sodišča Evropske unije.

               40.Vsebovati bi moral ustrezne institucionalne ureditve, ki omogočajo sprejetje ukrepov za ravnanje ob nepredvidenih okoliščinah, ki niso zajete v sporazumu, in za vključitev prihodnjih sprememb prava Unije v sporazum, če je to potrebno za pravilno izvajanje sporazuma.

               41.Sporazum bi moral vključevati določbe, ki zagotavljajo reševanje sporov in izvrševanje sporazuma. Te določbe bi morale zajemati zlasti spore zaradi naslednjih zadev:

               –nadaljnje uporabe prava Unije,

               –pravic državljanov,

               –uporabe in razlage drugih določb sporazuma, kot so finančni dogovor ali ukrepi, ki jih sprejme institucionalna struktura zaradi nepredvidenih okoliščin.

               42.V teh zadevah bi morala biti ohranjena pristojnost Sodišča Evropske unije (in nadzorna vloga Komisije). Za uporabo in razlago drugih določb sporazuma razen tistih, ki so povezane s pravom Unije, bi bilo treba predvideti alternativno reševanje sporov le, če zagotavlja jamstva neodvisnosti in nepristranskosti, enakovredna tistim, ki jih zagotavlja Sodišče Evropske unije.

               43.Sporazum bi moral predvideti, da je treba vsako sklicevanje na pojme ali določbe prava Unije v sporazumu razumeti tako, da vključuje sodno prakso Sodišča Evropske unije, ki razlaga take pojme ali določbe, nastalo pred datumom izstopa. Poleg tega je treba v obsegu, v katerem je za nekatere določbe sporazuma določeno alternativno reševanje sporov, vključiti določbo, v skladu s katero je treba pri razlagi takih pojmov in določb upoštevati prihodnjo sodno prakso Sodišča Evropske unije, ki nastane po datumu izstopa.

               IV.Postopkovna ureditev za izvedbo pogajanj

               44.Te pogajalske smernice v skladu z izjavo voditeljev držav ali vlad 27 držav članic ter predsednikov Evropskega sveta in Evropske komisije vsebujejo podrobno ureditev, ki določa odnos med Svetom in njegovimi pripravljalnimi telesi na eni strani ter pogajalcem Unije na drugi strani.

               45.Pogajalec Unije bo pogajanja z Združenim kraljestvom vodil ob neprekinjenem usklajevanju ter stalnem dialogu s Svetom in njegovimi pripravljalnimi telesi. V ta namen bosta Svet in Odbor stalnih predstavnikov držav članic (Coreper) ob pomoči delovne skupine po členu 50 ob polnem spoštovanju institucionalnega ravnovesja, določenega s Pogodbami, zagotavljala napotke pogajalcu Unije na podlagi smernic Evropskega sveta in v skladu s pogajalskimi smernicami.

               46.Pogajalec Unije se bo pravočasno posvetoval s pripravljalnimi telesi Sveta in jim poročal. V ta namen bo Svet pred vsakim pogajalskim sestankom organiziral sestanek z delovno skupino po členu 50.  Pogajalec Unije bi moral pravočasno zagotoviti potrebne informacije in dokumente za pogajanja.

                     (1)
                  Našteti so v zadnjih dvanajstih alineah Priloge II k Pogodbi o delovanju Evropske unije.

                     (2)
                  Kar pa ne vpliva na predpisane zahteve za posamezne zadevne institucije, ki izvirajo zlasti iz ustreznih protokolov k Pogodbam.

                     (3)
                  Sklep ECB/2010/28 Evropske centralne banke z dne 13. decembra 2010 o vplačilu kapitala Evropske centralne banke s strani nacionalnih centralnih bank zunaj euroobmočja (2011/22/EU) v skladu s členom 47 Protokola (št. 4) k Pogodbama določa višino in obliko vpisanega in vplačanega kapitala ECB glede na delež banke Bank of England. Vplačani kapital je prispevek za stroške poslovanja Evropske centralne banke.

                     (4)
                  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1–96).

                     (5)
                  Sklep Sveta (2014/335/EU, Euratom) z dne 26. maja 2014 o sistemu virov lastnih sredstev Evropske unije, UL L 168, 7.6.2014, str. 105–111.


               EVROPSKA KOMISIJA
            Bruselj, 6.10.2016
            COM(2016) 642 final
            Priporočilo
            SKLEP SVETA
            o odobritvi sklenitve, s strani Evropske Komisijev imenu Evropske skupnosti za atomsko energijo,Protokola k Stabilizacijsko-pridružitvenemu sporazumu medEvropskima skupnostma in njunimi državami članicami na eni straniter Bosno in Hercegovino na drugi stranizaradi upoštevanja pristopa Republike Hrvaške k Evropski uniji

               OBRAZLOŽITVENI MEMORANDUM

               Priloženi predlog je pravni instrument za priporočilo sklepa Sveta o odobritvi sklenitve s strani Evropske komisije v imenu Evropske skupnosti za atomsko energijo Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

               V skladu z Aktom o pristopu Hrvaška pristopi k mednarodnim sporazumom, ki so jih podpisale ali sklenile Evropska unija in njene države članice, in sicer na podlagi Protokola k navedenim sporazumom.

               Stabilizacijsko-pridružitveni sporazum med Evropskima skupnostma in njunimi državami članicami na eni strani ter Bosno in Hercegovino na drugi strani (v nadaljnjem besedilu: Sporazum) je bil podpisan v Luxembourgu 16. junija 2008 in je začel veljati 1. junija 2015.

               Svet je 24. septembra 2012 pooblastil Komisijo, da v imenu Evropske unije in njenih držav članic ter Republike Hrvaške začne pogajanja z Bosno in Hercegovino z namenom sklenitve Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji.

               Med 13. decembrom 2012 in 28. aprilom 2016 je bilo opravljenih več krogov pogajanj. Po nadaljnjem tehničnem posvetovanju in korespondenci sta Komisija ter Bosna in Hercegovina Protokol parafirali 18. julija 2016.

               Komisija predlaga, da Svet sprejme sklep o podpisu in začasni uporabi Protokola ter da v imenu Evropske unije in njenih držav članic sklene Protokol. Evropska skupnost za atomsko energijo je tudi pogodbenica Stabilizacijsko-pridružitvenega sporazuma. V skladu s členom 101 Pogodbe o ustanovitvi Evropske skupnosti za atomsko energijo sklep o sklenitvi Sporazuma sprejme Komisija z odobritvijo Sveta, ki odloča s kvalificirano večino.

               Zato je treba sprejeti ločena sklepa o podpisu in sklenitvi Protokola s strani Evropske unije in s strani Evropske skupnosti za atomsko energijo.

               Komisija priporoča, da Svet sklenitev Protokola v imenu Evropske skupnosti za atomsko energijo:

               –odobri, v skladu z drugim odstavkom člena 101 Pogodbe o ustanovitvi Evropske skupnosti za atomsko energijo.

               Priporočilo

               SKLEP SVETA

               o odobritvi sklenitve, s strani Evropske Komisije
                  v imenu Evropske skupnosti za atomsko energijo,
                  Protokola k Stabilizacijsko-pridružitvenemu sporazumu med
                  Evropskima skupnostma in njunimi državami članicami na eni strani
                  ter Bosno in Hercegovino na drugi strani
                  zaradi upoštevanja pristopa Republike Hrvaške k Evropski uniji

               SVET EVROPSKE UNIJE JE –

               ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

               ob upoštevanju priporočila Evropske komisije,

               ob upoštevanju naslednjega:

               (1)Stabilizacijsko-pridružitveni sporazum med Evropskima skupnostma in njunimi državami članicami na eni strani ter Bosno in Hercegovino na drugi strani je bil podpisan 16. junija 2008 in je začel veljati 1. junija 2015
                  1
               .

               (2)Republika Hrvaška je postala država članica Unije 1. julija 2013.

               (3)V skladu z drugim pododstavkom člena 6(2) Akta o pogojih pristopa Republike Hrvaške k Evropski uniji iz leta 2012 bi se bilo treba o pristopu Hrvaške k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani dogovoriti s sklenitvijo protokola (v nadaljnjem besedilu: Protokol) k takšnemu sporazumu, pri čemer se Protokol sklene med Svetom, ki odloča soglasno v imenu držav članic, in zadevno tretjo državo.

               (4)Svet je 24. septembra 2012 pooblastil Komisijo, da začne pogajanja z Bosno in Hercegovino z namenom sklenitve Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

               (5)Pogajanja so se s parafiranjem Protokola sklenila 18. julija 2016.

               (6)Protokol zajema zadeve, ki so v pristojnosti Evropske skupnosti za atomsko energijo.

               (7)Sklenitev Protokola s strani Komisije v imenu Evropske skupnosti za atomsko energijo bi bilo treba odobriti glede zadev, ki so v pristojnosti Evropske skupnosti za atomsko energijo.

               (8)Za podpis in sklenitev Protokola se glede zadev, ki spadajo na področje uporabe Pogodbe o Evropski uniji in Pogodbe o delovanju Evropske unije, uporablja ločen postopek –

               SPREJEL NASLEDNJI SKLEP:

               Člen 1

               Sklenitev Protokola, s strani Evropske komisije v imenu Evropske skupnosti za atomsko energijo, k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji, se odobri.

               Besedilo Protokola je priloženo k sklepu o njegovem podpisu.

               Člen 2

               Ta sklep začne veljati na dan sprejetja.

               V Bruslju,

                     Za Svet

                     Predsednik

                     (1)
                  UL L 164, 30.6.2015, str. 2.

    ---documentbreak---

               EVROPSKA KOMISIJA
            Bruselj, 6.10.2016
            COM(2016) 642 final
            PRILOGA
            k
            Priporočilu zaSKLEP SVETA
            o odobritvi sklenitve, s strani Evropske Komisijev imenu Evropske skupnosti za atomsko energijo,Protokola k Stabilizacijsko-pridružitvenemu sporazumu medEvropskima skupnostma in njunimi državami članicami na eni straniter Bosno in Hercegovino na drugi stranizaradi upoštevanja pristopa Republike Hrvaške k Evropski uniji

               PROTOKOL

               k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Bosno in Hercegovino na drugi strani zaradi upoštevanja pristopa Republike Hrvaške k Evropski uniji

               KRALJEVINA BELGIJA,

               REPUBLIKA BOLGARIJA,

               ČEŠKA REPUBLIKA,

               KRALJEVINA DANSKA,

               ZVEZNA REPUBLIKA NEMČIJA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANIJA,

               FRANCOSKA REPUBLIKA,

               REPUBLIKA HRVAŠKA,

               ITALIJANSKA REPUBLIKA,

               REPUBLIKA CIPER,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MADŽARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AVSTRIJA,

               REPUBLIKA POLJSKA,

               PORTUGALSKA REPUBLIKA,

               ROMUNIJA,

               REPUBLIKA SLOVENIJA,

               SLOVAŠKA REPUBLIKA,

               REPUBLIKA FINSKA,

               KRALJEVINA ŠVEDSKA,

               ZDRUŽENO KRALJESTVO VELIKA BRITANIJA IN SEVERNA IRSKA,

               pogodbenice Pogodbe o Evropski uniji, Pogodbe o delovanju Evropske unije in Pogodbe o ustanovitvi Evropske skupnosti za atomsko energijo (v nadaljnjem besedilu: države članice) in

               EVROPSKA UNIJA in EVROPSKA SKUPNOST ZA ATOMSKO ENERGIJO

               (v nadaljnjem besedilu: Evropska unija)

               na eni strani ter

               BOSNA IN HERCEGOVINA

               na drugi strani,

               ob upoštevanju pristopa Republike Hrvaške (v nadaljnjem besedilu: Hrvaška) k Evropski uniji 1. julija 2013,

               ob upoštevanju naslednjega:

               (1)Začasni sporazum med Evropskima skupnostma in njunimi državami članicami na eni strani ter Bosno in Hercegovino na drugi strani je bil podpisan v Luxembourgu 16. junija 2008 in je veljal od 1. julija 2008 do 31. maja 2015.

               (2)Pogodba o pristopu Hrvaške k Evropski uniji (v nadaljnjem besedilu: Pogodba o pristopu) je bila podpisana v Bruslju 9. decembra 2011.

               (3)Hrvaška je pristopila k Evropski uniji 1. julija 2013.

               (4)Stabilizacijsko-pridružitveni sporazum med Evropskima skupnostma in njunimi državami članicami na eni strani ter Bosno in Hercegovino na drugi strani (v nadaljnjem besedilu: SPS) je bil podpisan v Luxembourgu 16. junija 2008 in je začel veljati 1. junija 2015.

               (5)V skladu s členom 6(2) Akta o pristopu Hrvaške se pristop Hrvaške k SPS dogovori s sklenitvijo protokola k SPS.

               (6)V skladu s členom 37(3) SPS so potekala posvetovanja, da bi bilo zagotovljeno upoštevanje skupnih interesov Evropske unije ter Bosne in Hercegovine, omenjenih v navedenem sporazumu –

               DOGOVORILI O NASLEDNJEM:

               Oddelek I

               Pogodbenice

               Člen 1

               Hrvaška je pogodbenica Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani (v nadaljnjem besedilu: SPS), podpisanega v Luxembourgu 16. Junija 2008, in sprejme oziroma upošteva na enak način kot druge države članice Evropske unije besedila SPS ter skupne in enostranske izjave, priložene k Sklepni listini, ki je bila podpisana istega dne.

               Oddelek II

               PRILAGODITVE BESEDILA SPS, VKLJUČNO Z NJEGOVIMI PRILOGAMI IN PROTOKOLI

               Kmetijski proizvodi

               Člen 2

               Kmetijski proizvodi sensu stricto

               1. V členu 27(3) SPS se doda naslednji novi drugi pododstavek:

               Z dnem začetka veljavnosti Protokola zaradi upoštevanja pristopa Hrvaške k Evropski uniji ali, če se ta protokol uporablja začasno, z dnem začetka njegove začasne uporabe, letna tarifna kvota iz prvega pododstavka znaša 13 210 ton (neto teža).

               2. V členu 27 SPS se doda naslednji novi odstavek 4a:

               4a. Poleg določb odstavka 4 Bosna in Hercegovina z dnem začetka veljavnosti Protokola zaradi upoštevanja pristopa Hrvaške k Evropski uniji ali, če se ta protokol uporablja začasno, z dnem začetka njegove začasne uporabe, odpravi carine, ki se uporabljajo pri uvozu nekaterih kmetijskih proizvodov s poreklom iz Unije, naštetih v Prilogi III(f), do meje tarifne kvote, določene za zadevne proizvode.

               3. Priloga I k temu protokolu se doda kot Priloga III(f) k SPS in je sestavni del SPS.

               Člen 3

               Ribe in ribiški proizvodi

               1. V členu 28 SPS se doda naslednji odstavek 1a:

               1a. Unija z dnem začetka veljavnosti Protokola zaradi upoštevanja pristopa Hrvaške k Evropski uniji ali, če se ta protokol uporablja začasno, z dnem začetka njegove začasne uporabe, odpravi vse carine ali dajatve z enakim učinkom za ribe in ribiške proizvode s poreklom iz Bosne in Hercegovine, razen proizvodov, naštetih v prilogi IVa. Za proizvode, naštete v Prilogi IVa, veljajo določbe iz navedene priloge.

               2. V členu 28 SPS se doda naslednji odstavek 3:

               3. Bosna in Hercegovina z dnem začetka veljavnosti Protokola zaradi upoštevanja pristopa Hrvaške k Evropski uniji ali, če se ta protokol uporablja začasno, z dnem začetka njegove začasne uporabe, uvede brezcarinsko kvoto za uvoz živih krapov pod oznako KN 0301 93 00 do meje letne tarifne kvote 75 ton. Za uvoz, ki presega mejo kvote, veljajo dajatve iz Priloge V k SPS.

               3. Priloga II k temu protokolu se doda kot Priloga IVa k SPS in je sestavni del SPS.

               Člen 4

               Predelani kmetijski proizvodi

               Priloga III k temu protokolu se doda kot Priloga III k Protokolu 1 k SPS in je sestavni del SPS.

               Člen 5

               Sporazum o vinu

               Z dnem začetka veljavnosti Protokola zaradi upoštevanja pristopa Hrvaške k Evropski uniji ali, če se ta protokol uporablja začasno, z dnem začetka njegove začasne uporabe, se Priloga I k Protokolu 7 k SPS, navedenemu v členu 27(5) SPS, spremeni, kot je določeno v Prilogi IV k temu protokolu.

               Oddelek III
               SPLOŠNE IN KONČNE DOLOČBE

               Člen 6

               Ta protokol in njegove priloge so sestavni del SPS.

               Člen 7

               1. Ta protokol odobrita Evropska unija in njene države članice ter Bosna in Hercegovina v skladu s svojimi postopki.

               2. Pogodbenice se uradno obvestijo o dokončanju ustreznih postopkov iz odstavka 1. Listine o odobritvi se deponirajo pri generalnem sekretariatu Sveta Evropske unije.

               Člen 8

               1. Ta protokol začne veljati prvi dan prvega meseca po datumu deponiranja zadnje listine o odobritvi.

               2. Če do prvega dne drugega meseca po datumu podpisa niso deponirane vse listine o odobritvi tega protokola, se ta uporablja začasno. Datum začetka začasne uporabe je prvi dan drugega meseca po datumu podpisa.

               Člen 9

               Ta protokol je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem, bosanskem in srbskem jeziku, pri čemer je vsako od teh besedil enako verodostojno.

               PRILOGE

               PRILOGA I

               „PRILOGA III(f)

               TARIFNE KONCESIJE BOSNE IN HERCEGOVINE ZA OSNOVNE KMETIJSKE PROIZVODE S POREKLOM IZ EVROPSKE UNIJE

               (iz člena 27(4a) SPS)

                        1.

                        Z dnem začetka veljavnosti ali začasne uporabe Protokola zaradi upoštevanja pristopa Hrvaške k Evropski uniji se odpravijo dajatve za spodaj naštete proizvode do tarifnih kvot, določenih v nadaljevanju. Za uvoz, ki presega določeno kvoto, se uporabljajo največje tarifne ugodnosti. Za leto 2017 se uporablja polni znesek kvote ne glede na dan začetka veljavnosti ali začasne uporabe Protokola.

                        Oznaka KN

                        Poimenovanje

                        Tarifna kvota (tone)

                        0102

                        Živo govedo:

                        - govedo:

                        0102 29

                        - - drugo:

                        - - - drugo:

                        - - - - mase nad 300 kg:

                        - - - - - krave:

                        0102 29 61

                        - - - - - - za zakol

                        1 935

                        - - - - - drugo:

                        0102 29 91

                        - - - - - - za zakol

                        190

                        0103

                        Živi prašiči:

                        - drugi:

                        0103 92

                        - - mase 50 kg ali več:

                        - - - domačih pasem:

                        0103 92 11

                        - - - - svinje, ki so vsaj enkrat prasile, mase ne manj kot 160 kg

                        575

                        0103 92 19

                        - - - - drugo

                        1 755

                        0103 92 90

                        - - - drugi:

                        195

                        0105

                        Živa perutnina, kokoši in petelini vrste Gallus domesticus, race, gosi, purani in pegatke:

                        - druga:

                        0105 94 00

                        - - kokoši in petelini vrste Gallus domesticus

                        1 455

                        0207

                        Meso in užitni klavnični proizvodi perutnine iz tarifne številke 0105, sveže, ohlajeno ali zamrznjeno:

                        - od kokoši in petelinov vrste Gallus domesticus:

                        0207 12

                        - - nerazrezane na kose, zamrznjene:

                        0207 12 90

                        - - - oskubljene in očiščene, brez glav, nog ter vratov, src, jeter in želodčkov, znane kot „65 % piščanci“ ali pod drugim nazivom

                        80

                        0207 13

                        - - kosi in klavnični proizvodi, sveži ali ohlajeni:

                        - - - kosi:

                        0207 13 10

                        - - - - brez kosti

                        90

                        - - - - s kostmi:

                        0207 13 30

                        - - - - - cela krila z ali brez vršičkov

                        55

                        0207 13 60

                        - - - - - noge in kosi nog

                        320

                        - - - klavnični proizvodi:

                        0207 13 99

                        - - - - drugo

                        25

                        0207 14

                        - - kosi in klavnični proizvodi, zamrznjeni:

                        - - - kosi:

                        - - - - s kostmi:

                        0207 14 20

                        - - - - - Polovice in četrti

                        30

                        0207 14 60

                        - - - - - noge in kosi nog

                        130

                        - - - klavnični proizvodi:

                        0207 14 99

                        - - - - drugo

                        50

                        0401

                        Mleko in smetana, nekoncentrirana, ki ne vsebujeta dodanega sladkorja ali drugih sladil:

                        0401 40

                        - z vsebnostjo maščob več kot 6 mas. % do vključno 10 mas. %:

                        0401 40 10

                        - - v izvirnem pakiranju z neto vsebino do vključno dveh litrov

                        80

                        0401 50

                        - z vsebnostjo maščob več kot 10 mas. %:

                        - - do vključno 21 mas. %:

                        0401 50 11

                        - - - v izvirnem pakiranju z neto vsebino do vključno dveh litrov

                        30

                        0402

                        Mleko in smetana, koncentrirana, ali ki vsebuje dodan sladkor ali druga sladila:

                        - v prahu, granulah ali drugih trdnih oblikah, z vsebnostjo maščobe več kot 1,5 mas. %

                        0402 21

                        - - ki ne vsebuje dodanega sladkorja ali drugih sladil:

                        - - - z vsebnostjo maščob do vključno 27 mas. %:

                        0402 21 18

                        - - - - drugo

                        25

                        0403

                        Pinjenec, kislo mleko in kisla smetana, jogurt, kefir in drugo fermentirano ali kislo mleko in smetana, koncentrirani ali ne, ali ki vsebujejo dodan sladkor ali druga sladila, ali aromatizirani, ali ki vsebujejo dodano sadje, oreške ali kakav ali ne:

                        0403 90

                        - drugo:

                        - - nearomatizirano, niti ne vsebuje dodanega sadja, oreškov ali kakava:

                        - - - drugo:

                        - - - - ki ne vsebuje dodanega sladkorja ali drugih sladil, z vsebnostjo maščob:

                        0403 90 51

                        - - - - - do vključno 3 mas. %

                        500

                        0403 90 53

                        - - - - - več kot 3 mas. % do vključno 6 mas. %

                        290

                        0405

                        Maslo ter druge maščobe in olja, dobljeni iz mleka; mlečni namazi:

                        0405 10

                        - Maslo:

                        - - z vsebnostjo maščob do vključno 85 mas. %:

                        - - - naravno maslo:

                        0405 10 11

                        - - - - v izvirnem pakiranju z neto vsebino do vključno 1 kg

                        160

                        0405 10 19

                        - - - - drugo

                        200

                        0406

                        Sir in skuta:

                        0406 10

                        - Sveži (nezorjen) sir, vključno sir iz sirotke, in skuta

                        - - z vsebnostjo maščob do vključno 40 mas. %:

                        0406 10 30

                        - - - mozzarella, v tekočini ali ne

                        355

                        0406 10 50

                        - - - drugo:

                        0406 10 80

                        - - drugo:

                        165

                        0409 00 00

                        Med, naravni

                        165

                        0701

                        Krompir, svež ali ohlajen:

                        0701 90

                        - drug:

                        - - drug:

                        0701 90 50

                        - - - mladi, od 1. januarja do 30. junija

                        50

                        0701 90 90

                        - - - drug:

                        1 265

                        0704

                        Zelje, cvetača, kolerabice, ohrovt in podobne užitne kapusnice, sveže ali ohlajene:

                        0704 90

                        - druge:

                        0704 90 10

                        - - belo in rdeče zelje

                        280

                        0706

                        Korenje, repa, rdeča pesa, črni koren, gomoljna zelena, redkev in podobne užitne korenovke, sveže ali ohlajene:

                        0706 10 00

                        - Korenje in repa

                        50

                        0806

                        Grozdje, sveže ali suho:

                        0806 10

                        - Sveže:

                        0806 10 10

                        - - namizno grozdje

                        45

                        0809

                        Marelice, češnje in višnje, breskve (vključno nektarine), slive in trnulje, sveže:

                        - Češnje in višnje:

                        0809 21 00

                        - - višnje (Prunus cerasus)

                        410

                        0811

                        Sadje in oreški, nekuhani ali kuhani v vreli vodi ali sopari, zamrznjeni, ki vsebujejo dodani sladkor ali druga sladila ali ne:

                        0811 90

                        - drugo:

                        - - drugo:

                        - - - češnje in višnje:

                        0811 90 75

                        - - - - višnje (Prunus cerasus)

                        70

                        1601

                        Klobase in podobni proizvodi iz mesa, klavničnih proizvodov ali krvi; prehrambeni proizvodi na osnovi teh proizvodov:

                        - Drugo:

                        1601 00 91

                        - - klobase, suhe ali za mazanje, nekuhane

                        285

                        1602

                        Drugi pripravljeni ali konzervirani proizvodi iz mesa, klavničnih proizvodov ali krvi:

                        1602 10 00

                        - Homogenizirani proizvodi

                        75

                        1602 20

                        - Iz jeter katere koli živali:

                        1602 20 90

                        - - drugo:

                        140

                        - Iz perutnine iz tarifne številke 0105:

                        1602 31

                        - - iz puranov:

                        - - - ki vsebujejo najmanj 57 mas. % perutninskega mesa ali klavničnih proizvodov:

                        1602 31 19

                        - - - - drugo

                        40

                        1602 32

                        - - iz kokoši in petelinov vrste Gallus domesticus:

                        - iz prašičev:

                        - - - ki vsebujejo najmanj 57 mas. % perutninskega mesa ali klavničnih proizvodov:

                        1602 32 11

                        - - - - nekuhano

                        130

                        1602 32 19

                        - - - - drugo

                        30

                        1602 32 30

                        - - - ki vsebujejo 25 mas. % ali več, vendar manj kot 57 mas. % perutninskega mesa ali klavničnih proizvodov

                        170

                        1602 32 90

                        - - - drugo:

                        230

                        1602 41

                        - - šunka in njeni kosi:

                        1602 41 10

                        - - - domačih prašičev

                        360

                        1602 49

                        - - drugo, vključno mešanice:

                        - - - domačih prašičev:

                        - - - - ki vsebujejo 80 mas. % ali več mesa ali klavničnih proizvodov katere koli vrste, vključno z maščobami katere koli vrste ali kakršnega koli izvora

                        1602 49 15

                        - - - - - druge mešanice, ki vsebujejo šunke (noge), pleča, hrbet ali vrat z zgornjim delom plečeta in njihove kose

                        150

                        1602 49 30

                        - - - - ki vsebujejo 40 mas. % ali več, vendar manj kot 80 mas. % mesa ali klavničnih proizvodov katere koli vrste, vključno z maščobami katere koli vrste ali kakršnega koli izvora

                        445

                        1602 49 50

                        - - - - ki vsebujejo manj kot 40 mas. % mesa ali klavničnih proizvodov katere koli vrste, vključno z maščobami katere koli vrste ali kakršnega koli izvora

                        60

                        1602 50

                        - iz  goved:

                        - - drugo:

                        1602 50 31

                        - - - „Corned beef“ v nepredušni embalaži

                        70

                        1602 50 95

                        - - - drugo:

                        295

                        1701

                        Sladkor iz sladkornega trsa ali sladkorne pese ter kemično čista saharoza, v trdnem stanju:

                        - Drugo:

                        1701 91 00

                        - - ki vsebuje dodane snovi za aromatiziranje ali barvila

                        55

                        1701 99

                        - - drugo:

                        1701 99 10

                        - - - beli sladkor

                        3 470

                        2001

                        Vrtnine, sadje, oreški in drugi užitni deli rastlin, pripravljeni ali konzervirani v kisu ali ocetni kislini:

                        2001 10 00

                        - Kumare in kumarice

                        265

                        2001 90

                        - Drugo:

                        2001 90 70

                        - - sladke paprike

                        70

                        2005

                        Druge vrtnine, pripravljene ali konzervirane drugače kot v kisu ali ocetni kislini, nezamrznjene, razen proizvodov iz tarifne številke 2006:

                        - Druge vrtnine in mešanice vrtnin:

                        2005 99

                        - - drugo:

                        2005 99 50

                        - - - mešanice vrtnin

                        245

                        2005 99 60

                        - - - kislo zelje

                        40

                        2.

                        Za uvoz naslednjih proizvodov v Bosno in Hercegovino veljajo spodaj navedene koncesije. Za uvoz, ki presega določeno kvoto, se uporabljajo največje tarifne ugodnosti. Za leto 2017 se uporablja polni znesek kvote ne glede na dan začetka veljavnosti ali začasne uporabe Protokola.

                        Oznaka KN

                        Poimenovanje

                        Tarifna kvota (tone)

                        od 1. 1. 2017

                        od 1. 1. 2018

                        od 1. 1. 2019

                        0401

                        Mleko in smetana, nekoncentrirana, ki ne vsebujeta dodanega sladkorja ali drugih sladil:

                        0401 20

                        - z vsebnostjo maščob več kot 1 mas. % do vključno 6 mas. %:

                        - - do vključno 3 mas. %:

                        0401 20 11

                        - - - v izvirnem pakiranju z neto vsebino do vključno dveh litrov

                        5 432

                        9 506

                        13 580

                        - - več kot 3 mas. %:

                        0401 20 91

                        - - - v izvirnem pakiranju z neto vsebino do vključno dveh litrov

                        720

                        1 440

                        1 440

                        0403

                        Pinjenec, kislo mleko in kisla smetana, jogurt, kefir in drugo fermentirano ali kislo mleko in smetana, koncentrirani ali ne, ali ki vsebujejo dodan sladkor ali druga sladila, ali aromatizirani, ali ki vsebujejo dodano sadje, oreške ali kakav ali ne:

                        0403 10

                        - Jogurt:

                        - - nearomatiziran, niti ne vsebuje dodanega sadja, oreškov ali kakava:

                        - - - ki ne vsebuje dodanega sladkorja ali drugih sladil, z vsebnostjo maščob:

                        0403 10 11

                        - - - - do vključno 3 mas. %

                        1 515

                        3 030

                        3 030

                        0403 10 13

                        - - - - več kot 3 mas. % do vključno 6 mas. %

                        1 520

                        3 040

                        3 040

                        0403 90

                        - Drugo:

                        - - nearomatizirano, niti ne vsebuje dodanega sadja, oreškov ali kakava:

                        - - - drugo:

                        - - - - ki ne vsebuje dodanega sladkorja ali drugih sladil, z vsebnostjo maščob:

                        0403 90 59

                        - - - - - več kot 6 mas. %

                        1 762,5

                        3 525

                        3 525

                        1601

                        Klobase in podobni proizvodi iz mesa, klavničnih proizvodov ali krvi; prehrambeni proizvodi na osnovi teh proizvodov:

                        - Drugo:

                        1601 00 99

                        - - drugo

                        1 692,5

                        3 385

                        3 385

               PRILOGA II

               „PRILOGA IVa

                  DAJATVE PRI UVOZU BLAGA S POREKLOM IZ BOSNE IN HERCEGOVINE V EVROPSKO UNIJO

               (iz člena 28(1a) SPS)

                        1.

                        Z dnem začetka veljavnosti ali začasne uporabe Protokola zaradi upoštevanja pristopa Hrvaške k Evropski uniji za uvoz iz Bosne in Hercegovine v Evropsko unijo veljajo spodaj navedene koncesije. Za leto 2017 se uporablja polni znesek kvote ne glede na dan začetka veljavnosti ali začasne uporabe Protokola.

                        Oznake KN

                        Poimenovanje

                        Obseg tarifne kvote (v tonah)

                        Stopnja dajatve
                        v okviru kvote

                        Stopnja dajatve
                        preko kvote

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        postrvi (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache in Oncorhynchus chrysogaster): žive; sveže ali ohlajene; zamrznjene; sušene, nasoljene ali v slanici, dimljene; ribji fileti in drugo ribje meso; ribja moka, zdrob in peleti, primerni za človeško prehrano

                        500

                        0 %

                        70 %
                           največje tarifne ugodnosti

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        krapi (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): živi; sveži ali ohlajeni; zamrznjeni; sušeni, nasoljeni ali v slanici, dimljeni; ribji fileti in drugo ribje meso; ribja moka, zdrob in peleti, primerni za človeško prehrano

                        140

                        0 %

                        70 %
                           največje tarifne ugodnosti

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        špari (Dentex dentex in Pagellus spp.): živi; sveži ali ohlajeni; zamrznjeni; sušeni, nasoljeni ali v slanici, dimljeni; ribji fileti in drugo ribje meso; ribja moka, zdrob in peleti, primerni za človeško prehrano

                        30

                        0 %

                        30 %
                           največje tarifne ugodnosti

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        brancini (Dicentrarchus labrax): živi; sveži ali ohlajeni; zamrznjeni; sušeni, nasoljeni ali v slanici, dimljeni; ribji fileti in drugo ribje meso; ribja moka, zdrob in peleti, primerni za človeško prehrano

                        30

                        0 %

                        30 %
                           največje tarifne ugodnosti

                        1604 13 11

                        1604 13 19

                        ex 1604 20 50

                        pripravljene ali konzervirane sardele

                        50

                        6 %

                        100 %

                        1604 16 00

                        1604 20 40

                        pripravljeni ali konzervirani sardoni

                        70

                        12,5 %

                        100 %

                        2.

                        Veljavna stopnja dajatve za vse proizvode iz tarifne številke HS 1604, razen pripravljenih ali konzerviranih sardin in pripravljenih ali konzerviranih sardonov, se zniža na 70 % največje tarifne ugodnosti.

               PRILOGA III

               „PRILOGA III K PROTOKOLU 1

                  TARIFNE KONCESIJE BOSNE IN HERCEGOVINE ZA PREDELANE KMETIJSKE PROIZVODE S POREKLOM IZ EVROPSKE UNIJE

               (iz člena 25 SPS)

               Z dnem začetka veljavnosti ali začasne uporabe Protokola zaradi upoštevanja pristopa Hrvaške k Evropski uniji se odpravi uvozna dajatev do tarifnih kvot, določenih v nadaljevanju. Za uvoz, ki presega določeno kvoto, se uporabljajo največje tarifne ugodnosti. Za leto 2017 se uporablja polni znesek kvote ne glede na dan začetka veljavnosti ali začasne uporabe Protokola.

                        Oznaka KN

                        Poimenovanje

                        Tarifna kvota (tone)

                        0403

                        Pinjenec, kislo mleko in kisla smetana, jogurt, kefir in drugo fermentirano ali kislo mleko in smetana, koncentrirani ali ne, ali ki vsebujejo dodan sladkor ali druga sladila, ali aromatizirani, ali ki vsebujejo dodano sadje, oreške ali kakav ali ne:

                        0403 10

                        - Jogurt:

                        - - aromatiziran, ali ki vsebuje dodano sadje, oreške ali kakav:

                        - - - drugo, z vsebnostjo mlečnih maščob:

                        0403 10 91

                        - - - - do vključno 3 mas. %

                        480

                        0403 10 93

                        - - - - več kot 3 mas. % do vključno 6 mas. %

                        130

                        0403 10 99

                        - - - - več kot 6 mas. %

                        25

                        0403 90

                        - Drugo:

                        - - aromatizirano, ali ki vsebuje dodano sadje, oreške ali kakav:

                        - - - drugo, z vsebnostjo mlečnih maščob:

                        0403 90 91

                        - - - - do vključno 3 mas. %

                        530

                        0403 90 93

                        - - - - več kot 3 mas. % do vključno 6 mas. %

                        55

                        1905

                        Kruh, pecivo, torte, keksi in drugi pekovski proizvodi, ki vsebujejo kakav ali ne; hostije, prazne kapsule, primerne za farmacevtsko uporabo, oblati za pečatenje, rižev papir in podobni izdelki:

                        - Sladki keksi; vaflji in oblati:

                        1905 31

                        - - sladki keksi:

                        - - - popolnoma ali delno prevlečeni ali prekriti s čokolado ali drugimi pripravki, ki vsebujejo kakav:

                        1905 31 19

                        - - - - drugi

                        365

                        - - - drugi:

                        - - - - drugi:

                        1905 31 99

                        - - - - - drugi

                        600

                        1905 32

                        - - vaflji in oblati:

                        - - - drugi:

                        - - - - popolnoma ali delno prevlečeni ali prekriti s čokolado ali drugimi pripravki, ki vsebujejo kakav:

                        1905 32 19

                        - - - - - drugi

                        300

                        1905 90

                        - Drugo:

                        - - drugo:

                        1905 90 45

                        - - - keksi

                        35

                        2208

                        Nedenaturiran etilni alkohol, z vsebnostjo alkohola manj kot 80 vol. %; žganja, likerji in druge alkoholne pijače:

                        2208 20

                        - Žganja, dobljena z destilacijo vina iz grozdja ali grozdnih tropin:

                        - - v embalaži s prostornino 2 litra ali manj:

                        2208 20 29

                        - - - druga:

                        ex

                        2208 20 29

                        - - - - vinjak in brandy iz grozdnih tropin

                        85

                        ex

                        2208 20 29

                        - - - - druga

                        2402

                        Cigare, cigare, ki so odprte na obeh koncih, cigarilosi in cigarete iz tobaka ali tobačnih nadomestkov:

                        2402 20

                        - Cigarete, ki vsebujejo tobak:

                        2402 20 90

                        - - druge

                        3 200

               PRILOGA IV

               „SPREMEMBE PRILOGE I K PROTOKOLU 7

                        1.

                        Razpredelnica v točki 1 Priloge I k Protokolu 7 o uvozu vin v Evropsko unijo se nadomesti s spodnjo razpredelnico:

                        2.

                        Razpredelnica v točki 3 Priloge I k Protokolu 7 o uvozu vin v Bosno in Hercegovino se nadomesti s spodnjo razpredelnico:


               EVROPSKA KOMISIJA
            Bruselj, 27.7.2016
            COM(2016) 519 final
            Priporočilo
            IZVEDBENI SKLEP SVETAo naložitvi globe Portugalski, ker ni sprejela učinkovitih ukrepov za odpravo čezmernega primanjkljaja

               Priporočilo

               IZVEDBENI SKLEP SVETA

               o naložitvi globe Portugalski, ker ni sprejela učinkovitih ukrepov za odpravo čezmernega primanjkljaja

               SVET EVROPSKE UNIJE JE –

               ob upoštevanju Pogodbe o delovanju Evropske unije,

               ob upoštevanju Uredbe (EU) št. 1173/2011 Evropskega parlamenta in Sveta z dne 16. novembra 2011 o učinkovitem izvrševanju proračunskega nadzora v euroobmočju in zlasti člena 6 Uredbe,

               ob upoštevanju naslednjega:

               (1)Svet je v skladu s členom 126(7) Pogodbe s sklepom
                  1
               , sprejetim 12. julija 2016, ugotovil, da Portugalska ni sprejela učinkovitih ukrepov za ustrezno zmanjšanje čezmernega primanjkljaja v odgovor na priporočilo Sveta z dne 21. junija 2013.

               (2)Komisija bi morala po sklepu Sveta v skladu s členom 126(8) Pogodbe, v katerem je bilo ugotovljeno, da Portugalska ni sprejela učinkovitih ukrepov za ustrezno zmanjšanje čezmernega primanjkljaja, Svetu priporočiti naložitev globe.

               (3)Globa, naložena Portugalski, bi morala načeloma znašati 0,2 % njenega BDP v predhodnem letu, vendar se lahko zaradi izjemnih ekonomskih okoliščin ali na podlagi utemeljene prošnje zadevne države članice zmanjša ali prekliče.

               (4)BDP Portugalske je v letu 2015 znašal 179,37 milijarde EUR. 0,2 % tega BDP znaša 358 738 200 EUR.

               (5)V skladu s členom 2(3) Uredbe (EU št. 1173/2011 „izjemne ekonomske okoliščine“ pomenijo okoliščine, v katerih presežek javnofinančnega primanjkljaja nad referenčno vrednostjo velja za izjemnega v skladu z drugo alineo točke (a) člena 126(2) PDEU in kot je določeno v Uredbi (ES) št. 1467/97. V skladu s slednjo uredbo je presežek izjemen, kadar je posledica (i) izrednega dogodka, na katerega zadevna država članica ne more vplivati in ki pomembno vpliva na finančni položaj sektorja države, ali pa (ii) je posledica resnega upada gospodarske aktivnosti, kar pomeni negativno letno stopnjo rasti BDP ali akumuliran upad proizvodnje med daljšim obdobjem zelo nizke letne rasti BDP glede na potencialno rast.

               (6)Na podlagi ocene uporabe navedenih pogojev za Portugalsko je ugotovljeno naslednje:

               Čeprav se je letna rast BDP Portugalske v letih 2011 in 2012 zmanjševala hitreje, kot je bilo pričakovano, njeno gospodarstvo od pomladi 2013 kaže znake zmernega okrevanja. Tudi brezposelnost se je znatno povečevala do leta 2013, vendar se je začela leta 2014 ponovno zmanjševati, ko je začelo portugalsko gospodarstvo sčasoma okrevati. BDP je od leta 2014 večinoma rasel po stopnjah, višjih od rasti potencialnega proizvoda, kar naj bi se po pričakovanjih nadaljevalo v letu 2016. Glede na pomladansko napoved Komisije iz leta 2016 naj bi BDP še naprej rasel, in sicer za 1,5 % v letu 2016 ter nato za 1,7 % v letu 2017. Zato v obdobju, ki ga zajema priporočilo Sveta z dne 21. junija 2013 (tj. 2013–2015), ni bilo resnega upada gospodarske aktivnosti.

               Poleg tega v obdobju 2013–2015 ni bilo nobenih izrednih dogodkov, na katere vlada ne more vplivati in ki pomembno vplivajo na javne finance.

               (7)Zato ne obstajajo izjemne ekonomske okoliščine, ki bi upravičile znižanje zneska globe.

               (8)Portugalska je 18. julija 2016 Komisiji predložila utemeljeno prošnjo, naj Svetu priporoči določitev višine globe v znesku nič. V podporo svojemu zahtevku je navedla naslednje razloge.

               (9)Portugalska izpostavlja znatno konsolidacijo javnih financ in strukturne reforme, izvedene v okviru nedavnega programa za makroekonomsko prilagoditev. Prav tako potrjuje trdno zavezo, da bo ustrezno zmanjšala čezmerni primanjkljaj v letu 2016, vključno z zavezo, da bo po potrebi sprejela ukrepe za odpravo proračunskih odklonov in v letu 2017 izvedla fiskalno prilagoditev v skladu s priporočilom glede javnih financ za Portugalsko, ki ga je Svet sprejel 12. julija 2016. Portugalska meni, da bi naložitev sankcij ogrozila doseganje proračunskih ciljev za ustrezno zmanjšanje čezmernega primanjkljaja v letošnjem letu. Prav tako opozarja na zaveze glede ekonomske politike, zlasti v zvezi s stabilizacijo finančnega sistema in ukrepi, predstavljenimi v nacionalnem programu reform za leto 2016. In končno, Portugalska meni, da bi bile kakršne koli sankcije neprimerne glede na trenutne razmere v Evropi in svetu, zlasti zaradi velike negotovosti po izidu referenduma o članstvu v Evropski uniji, izvedenega v Združenem kraljestvu.

               (10)Ocena zgoraj navedenih argumentov je privedla do spodaj navedenih ugotovitev.

               (11)Čeprav Portugalska ni sprejela učinkovitih ukrepov za odpravo čezmernega primanjkljaja v skladu s priporočilom Sveta z dne 21. junija 2013, je bila skupna fiskalna prilagoditev v obdobju od 2010 do 2014 zares precejšnja. Zmanjšanje nominalnega primanjkljaja (brez enkratnih učinkov) za več kot 5 % BDP je izhajalo iz izboljšanja strukturnega salda za več kot 6 %. Fiskalno prilagoditev je spremljal celovit sklop strukturnih reform v okviru programa za prilagoditev, ki je bil uspešno zaključen junija 2014, s čimer so bili postavljeni temelji za solidno gospodarsko okrevanje. Kljub temu pa se je ta zagon po zaključku programa za makroekonomsko prilagoditev umiril, kot je poudarjeno v sklepu Sveta z dne 12. julija 2016. Še vedno so prisotni pomembni izzivi, saj vztrajno visoke ravni zasebnega in javnega dolga obremenjujejo gospodarstvo, vztrajno visoka brezposelnost pa ovira prilagajanje gospodarstva.

               (12)Zaveza portugalskih oblasti, da bodo v letu 2016 ustrezno zmanjšale čezmerni primanjkljaj in spoštovale priporočilo glede javnih financ za državo v letu 2017, je pomemben dokaz, da namerava portugalska vlada izpolnjevati določbe Pakta za stabilnost in rast. Vlada za leto 2016 ponovno potrjuje svojo zavezo, ki jo je dala v okviru Euroskupine 11. februarja
                  2
               , da bo po potrebi izvedla fiskalne ukrepe za odpravo vseh morebitnih odklonov pri izvrševanju proračuna. Zlasti se zavezuje, da bo še naprej ohranila zamrznitev nekaterih proračunskih sredstev v višini 0,2 % BDP, kot je poudarila v programu za stabilnost. Priloga, ki je bila predložena skupaj z utemeljeno prošnjo, vsebuje dodatne informacije o tem, kako se lahko porabijo ta sredstva, s čimer se je povečala verodostojnost zaveze, da se ne bodo potrošila, dokler je potrebna zamrznitev. Prvič, v prilogi je navedeno, da so bila sredstva namenjena za javne institucije, ki že prejemajo več sredstev glede na leto 2015, zato morda na koncu ne bodo zahtevale dodatnih sredstev. Drugič, vsaka javna služba mora predložiti odobritve za porabo sredstev, ki zahtevajo izrecno potrditev s strani ministra za finance, če želi dobiti ta sredstva. In končno, ta sredstva so zagotovljena poleg že predvidenih proračunskih sredstev in rezerv, ki jih je prav tako treba potrditi.

               (13)Kar zadeva trajno ustrezno zmanjšanje čezmernega primanjkljaja in zlasti proračun za leto 2017, se utemeljena prošnja nanaša predvsem na prihodnji osnutek proračunskega načrta, ki naj bi bil predložen oktobra, in vključuje zavezo glede spoštovanja priporočila glede javnih financ za državo, ki zahteva strukturno prilagoditev v višini vsaj 0,6 % BDP. To je izboljšanje v primerjavi s strukturno prilagoditvijo v višini samo 0,35 %, ki je bila določena v programu za stabilnost za leto 2017, čeprav morajo biti konkretni ukrepi za prilagajanje še opredeljeni.

               (14)Kar zadeva domnevne škodljive učinke sankcij na ustrezno zmanjšanje čezmernega primanjkljaja v letu 2016, je globa s členom 6(1) Uredbe (EU) št. 1173/2011 omejena na 0,2 % BDP, kar je znesek, ki je dovolj nizek, da je združljiv z ustreznim zmanjšanjem čezmernega primanjkljaja. Poleg tega kakršna koli morebitna globa ne bi vplivala na razlike pri strukturnem saldu.

               (15)Pozdravlja se zaveza, da se bo nadaljevalo s strukturnimi reformami na glavnih področjih ekonomske politike in ukrepi za stabilizacijo bančnega sistema, saj so dejansko tudi ti del priporočil, naslovljenih na Portugalsko. V zvezi z drugimi strukturnimi reformami, načrtovanimi za leto 2016 in pozneje, kot so reforme za izboljšanje poslovnega okolja ali reševanje problema nezadostne kapitaliziranosti podjetij, navedeni ukrepi ne odstopajo preveč od tistega, kar je bilo predstavljeno v nacionalnem programu reform za leto 2016. Čeprav so te reforme načeloma ustrezne, obstajajo tveganja glede njihovega izvajanja. In končno, v prilogi je izrecno omenjena potreba po opredelitvi programa za zmanjšanje obsega slabih posojil.

               (16)Kar zadeva ustreznost sklepa glede na trenutne razmere v Evropi in svetu, se Svet povsem zaveda povečane negotovosti v trenutnem okolju, zlasti glede na izid referenduma o članstvu v Evropski uniji, izvedenega v Združenem kraljestvu.

               (17)Glede na utemeljeno prošnjo Portugalske in ob upoštevanju prejšnjih točk, zlasti izvedene fiskalne prilagoditve med programom za makroekonomsko prilagoditev, ki jo je spremljal celovit sklop strukturnih reform, ter zavez, da (i) se bodo po potrebi sprejeli fiskalni ukrepi za odpravo vseh morebitnih odklonov pri izvrševanju proračuna v letu 2016, (ii) bo v letu 2017 dosežena dodatna strukturna prilagoditev v višini 0,25 % BDP glede na prilagoditev v višini 0,35 % BDP, določeno v programu za stabilnost iz aprila 2016, in (iii) da se bodo izvedle strukturne reforme na ključnih področjih glede na obstoječe izzive, vključno z ukrepi za stabilizacijo bančnega sistema, je zaradi razlogov, ki jih je predložila Portugalska, utemeljen preklic globe v višini 0,2 % BDP –

               SPREJEL NASLEDNJI SKLEP:

               Člen 1

               Globa v višini 0,2 % BDP, ki bi jo bilo treba naložiti Portugalski, ker ni sprejela učinkovitih ukrepov v odgovor na priporočilo Sveta z dne 21. junija 2013, se prekliče.

               Člen 2

               Ta sklep je naslovljen na Portugalsko republiko.

               V Bruslju,

                  Za Svet

                  Predsednik

                     (1)

                         Glej Sklep Sveta 427/1.

                     (2)

                        Glej

                        Izjavo Euroskupine št. 47/16

                     .